**Održan 1. sastanak partnera po projektu Mladi na području grada Ludbrega**

**kao aktivni, informirani, društveno, politički odgovorni akteri**

U prostoru Grada Ludbrega održan je 1. sastanak partnera po projektu Mladi na području grada Ludbrega kao aktivni, informirani, društveno, politički odgovorni akteri. Aktivnosti i tijek provedbe projekta predstavila je Mirjana Balažinec koja je voditeljica projekta. Dogovoren je daljnji slijed implementacije aktivnosti, metodika komunikacije i određeni su zadaci nositelja i partnera u prvom mjesecu provedbe koji se odnose na:

1. Dogovor oko angažiranja izvođača tematskih predavanja i radionica
2. Termin sastanka s volonterima
3. Određivanje liste volontera i njihovih zadataka po projektu te dogovor oko potencijalnih grafičkih rješenja
4. Izradu evaluacijskih alata
5. Vremenski slijed održavanja predavanja u 12. mjesecu
6. Odgovornosti i zadaci odgovornih osoba po projektu ( osiguravanje adekvatne i pravovremene provedbe aktivnosti, svjesno obavljanje zadataka, provedba na temelju kompromisa i dvosmjerne suradnje ).

Sastanku su prisustvovali zamjenica gradonačelnika Vere Jadanić, Josip Horvat, voditelj Odsjeka za proračun i financije, Josipa Grđan, voditeljica Odsjeka za poduzetništvo, turizam i razvojne projekte, predsjednik udruge Lumen Igor Dobec te provoditeljica aktivnosti po projektu Petra Međimurec.

Kako se radi o projektu koji se striktno odnosi na mlade, ovim putem pozivamo Vas na sudjelovanje. Javiti se može svaka mlada osoba od 15 do 30 godina i sudjelovati u projektu na dva načina; kao sudionik i kao volonter. Mogućnosti sudjelovanja se odnose na:

1. Sudjelovanje u edukacijskim aktivnostima, radionicama te u svim aktivnostima projekta;

2. Druga stavka u kojoj se mladi mogu uključiti je sudjelovanje na provedbi projekta. Ukoliko ste mlada osoba koja bi voljela naučiti nešto novo o provedbi projekata i steći dodatno iskustvo za poboljšanje položaja na tržištu rada, javite se na e-mail petra.medjimurec@ludbreg.hr / broj 042 660 094 ili na e-mail igor.dobec@gmail.com. Veselimo se zajedničkom radu, novim idejama i Vašim inicijativama.